projecte-aina/catalan_government_crawling huggingface dataset:
El procediment d'adopció dels actes del Consell de l'Audiovisual de Catalunya se sotmet a la normativa reguladora del règim jurídic de les administracions públiques i del procediment administratiu de la Generalitat, sens perjudici del que disposen aquesta Llei i les normes que la desenvolupen.
L'òrgan competent per a dictar la resolució corresponent, en l'àmbit de les competències del Consell i un cop iniciat un procediment, pot adoptar, en qualsevol moment, d'ofici o a instància de part, mesures de caràcter provisional per a assegurar l'eficàcia de la resolució final.
La decisió que adopti aquestes mesures ha de justificar aquest extrem i també l'aparença de fonament en dret de la pretensió objecte del procediment.
En el cas d'un procediment de caràcter sancionador, a més dels requisits fixats per l'apartat 2, les mesures provisionals han d'ésser, pel que fa al contingut, homogènies amb les mesures executives, proporcionals i adequades per a complir els fins perseguits amb llur adopció.
Pel que fa al procediment per a adoptar aquestes mesures, s'ha d'atorgar un tràmit d'audiència a la persona interessada, llevat que no ho permetin raons d'emergència, que s'han de justificar expressament en la decisió.
En aquest darrer supòsit, i amb posterioritat a la presa de la decisió d'adoptar les mesures, s'ha de concedir, tan aviat com sigui possible, un tràmit d'audiència a la persona interessada per a reconsiderar, si escau, el manteniment o no de les mesures adoptades.
Les mesures provisionals que es poden adoptar són: suspensió temporal de l'activitat, prestació de fiances, retirada de productes i suspensió temporal de serveis per un termini màxim de sis mesos.
El Consell de l'Audiovisual de Catalunya és l'autoritat reguladora independent en l'àmbit de la comunicació audiovisual pública i privada.
El Consell té personalitat jurídica pública pròpia i actua amb plena independència del Govern de la Generalitat i de les administracions públiques en l'exercici de les seves funcions.
El Consell té autonomia orgànica i funcional i es regeix pel que disposa aquesta llei, per les disposicions que la desenvolupen i pel seu estatut orgànic i de funcionament.
El Consell de l'Audiovisual de Catalunya és un ens públic de caràcter institucional que, com a autoritat independent dotada de personalitat jurídica pròpia i plena capacitat d'obrar, tant en l'àmbit públic com en el privat, actua amb plena independència de les administracions públiques en l'exercici de les seves funcions.
El Consell, que té autonomia orgànica i funcional, es regeix pel que disposa aquesta Llei, per les disposicions que la desenvolupen i pel seu estatut orgànic i de funcionament.
Els ingressos derivats de l'abonament dels cànons corresponents als títols d'habilitació per a la gestió d'emissores de radiodifusió sonora i de televisió, atorgades per la Generalitat de Catalunya, es distribuiran en una proporció del vint-i-cinc per cent cadascun per a la Direcció General de Mitjans Audiovisuals i per al Consell de l'Audiovisual de Catalunya i del cinquanta per cent per a la Secretaria de Telecomunicacions i Societat de la Informació, per tal de contribuir al finançament d'aquests organismes.
L'establiment de nous cànons i la revisió dels existents requerirà l'informe tècnic de la Secretaria de Telecomunicacions i Societat de la Informació.
Els ingressos derivats de l'abonament dels cànons corresponents als títols d'habilitació per a la gestió d'emissores de radiodifusió sonora i de televisió, atorgades per la Generalitat de Catalunya, es distribuiran de forma equitativa, en una proporció del cinquanta per cent del seu import, entre la Direcció General de Radiodifusió i Televisió i el Consell de l'Audiovisual de Catalunya, per tal de contribuir al finançament d'aquests organismes.
Naturalesa i règim jurídic de la Corporació Catalana de Mitjans Audiovisuals
Estructura de la Corporació Catalana de Mitjans Audiovisuals
Òrgans de la Corporació Catalana de Mitjans Audiovisuals
Naturalesa del Consell de Govern
Composició del Consell de Govern i elecció dels membres que l'integren i del president o presidenta
Estatut personal dels membres del Consell de Govern
Durada del mandat dels membres del Consell de Govern
Durada del mandat del president o presidenta del Consell de Govern
Competències del Consell de Govern
Funcionament del Consell de Govern
Funcions del president o presidenta del Consell de Govern
Funcions del Consell Assessor de Continguts i de Programació
Altres societats filials i participació en societats mercantils
Règim jurídic de les empreses filials de la Corporació Catalana de Mitjans Audiovisuals
Contingut del contracte programa
Principis generals de la programació de la Corporació Catalana de Mitjans Audiovisuals
Obligació de difusió d'obres europees, catalanes i independents
Obligació de finançament de pel·lícules i sèries d'animació europees i catalanes
Reducció de la publicitat en les emissions
Renovació del Consell de Govern
Modificació d'un apartat de la Llei 22/2005
D'acord amb el que estableix l'article 33.2 de la Llei orgànica del Tribunal Constitucional, es transcriu l'Acord adoptat per la Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat, en la reunió que va tenir lloc el dia 16 de maig de 2012.
de la Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat en relació amb la Llei de Catalunya 2/2012, de 22 de febrer, de modificació de diverses lleis en matèria audiovisual.
La Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat, en la reunió celebrada el dia 16 de maig de 2012 ha adoptat l'Acord següent:
—1 Iniciar les negociacions per resoldre les discrepàncies competencials suscitades en relació amb els articles 7, 9 i 10 de la Llei de Catalunya 2/2012, de 22 de febrer, de modificació de diverses lleis en matèria audiovisual.
—2 Designar un grup de treball per proposar a la Subcomissió la solució que sigui procedent.
—3 Comunicar aquest Acord al Tribunal Constitucional, abans del proper dia 29 de maig de 2012, als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com inserir el present Acord en el Butlletí Oficial de l'Estat i en el Diari Oficial de la Generalitat de Catalunya.
Vicepresidenta del Govern i ministra de la Presidència
President de la Representació de la Generalitat de Catalunya
El Consell Audiovisual compleix les funcions següents:
a) Assessorar el Govern de la Generalitat en matèries relacionades amb la legislació i la regulació del sistema audiovisual i de radiodifusió.
b) Informar, amb caràcter preceptiu no vinculant, sobre els projectes de llei relacionats amb la matèria de radiodifusió i televisió.
c) Elaborar informes i dictàmens tant per iniciativa pròpia com a petició del Govern o del Parlament en les matèries que són pròpies del Consell.
a) Vetllar pel compliment del que estableixen aquesta Llei i les altres regulacions relatives a la programació i la publicitat audiovisuals, en especial la Llei de l'Estat 25/1994, i denunciar davant l'Administració competent les infraccions de la legislació.
b) Protegir els drets bàsics de les minories, els infants i els joves i la dignitat de les persones pel que fa a la programació i als continguts publicitaris.
c) Sol·licitar a l'òrgan administratiu competent el cessament o la rectificació de la publicitat il·lícita o prohibida.
d) Ésser informat de les concessions i les adjudicacions que efectuï el Govern en la gestió indirecta de radiodifusió i televisió que tingui delegada.
De comunicació amb la societat: recollir les demandes i els suggeriments dels usuaris dels mitjans i mantenir una relació constant i fluida amb el ciutadà, els professionals del sector audiovisual, les empreses i les diferents associacions i entitats interessades.
De suport al procés de normalització lingüística.
El Consell Audiovisual és integrat pel president, que en té la representació legal, i per dotze vocals, nomenats entre persones de reconeguda competència tècnica i professional.
El president i quatre vocals del Consell Audiovisual són nomenats pel Govern de la Generalitat, quatre ho són pel Parlament de Catalunya i els quatre restants per les entitats representatives dels municipis de Catalunya.
El president i els vocals del Consell Audiovisual són nomenats per un període de cinc anys, i poden ésser renovats per un període de la mateixa durada.
El president i els vocals del Consell Audiovisual cessen per les causes següents:
a) Renúncia acreditada per la institució que els va proposar.
b) Expiració del termini de llur mandat.
Es crea el Consell Audiovisual de Catalunya, òrgan assessor i consultiu del Govern de la Generalitat en les funcions que li correspongui de desenvolupament legislatiu i executiu, segons l'article 16.1 de l'Estatut d'autonomia de Catalunya.
Aquest Consell estarà adscrit al departament de la Generalitat que s'estableixi per reglament.
El Consell Audiovisual de Catalunya exerceix les seves funcions amb autonomia orgànica i funcional i gaudeix d'independència respecte als òrgans legislatius.
ORDRE CLT/232/2002, de 3 de juliol, sobre l'adaptació del procediment d'expedició de certificats que acrediten la correcció ortogràfica dels noms i cognoms catalans a la realització mitjançant sistemes telemàtics.
ORDRE de 14 de desembre de 2000, per la qual es prorroga el termini de presentació dels justificants corresponents als ajuts a les universitats públiques i privades de Catalunya per a projectes i activitats de normalització lingüística.
ORDRE de 27 de juliol de 2000, per la qual s'aproven les bases que han de regir la concessió d'ajuts a les universitats públiques i privades de Catalunya per a projectes i activitats de normalització lingüística, i es procedeix a la seva convocatòria.
ORDRE de 27 d'agost de 1997, de modificació de l'Ordre de 9 de juliol de 1985, per la qual s'estableixen les bases per a un pla que faciliti la normalització lingüística del professorat d'ensenyament primari i d'ensenyament secundari.
ORDRE de 3 de gener de 1994, per la qual s'aproven les bases per a l'atorgament de subvencions per a la normalització lingüística als diferents sectors industrials.
ORDRE de 21 d'octubre de 1993, de modificació de l'Ordre de 12 de setembre de 1989, per la qual s'estableixen les activitats de normalització lingüística als centres d'ensenyament secundari.
ORDRE d'11 de desembre de 1992, per la qual s'atorga una subvenció a la Universitat de Barcelona per al programa de normalització lingüística de la Facultat de Ciències Económiques i Empresarials i de l'Escola Universitària de Formació del Professorat d'Educació General Bàsica.
ORDRE de 30 de novembre de 1992, per la qual es modifica l'Ordre de 18 de juliol de 1988, que regula la idoneïtat especial per impartir l'ensenyament en llengua catalana, i s'obre un nou termini de presentació de sol·licituds.
ORDRE de 18 de novembre de 1992, per la qual s'atorguen ajuts per a la realització d'activitats de promoció de la llengua i la cultura catalanes en el marc dels lectorats de català de diverses universitats estrangeres, per al curs 1992-93.
ORDRE de 10 de novembre de 1992, per la qual s'atorguen ajuts a diverses universitats estrangeres per als seus lectorats de català durant el curs 1992-93.
ORDRE de 29 d'octubre de 1992, per la qual s'aproven les bases que han de regir la concessió d'ajuts a l'edició i la difusió de llibres de text o manuals universitaris en català el 1993.
ORDRE de 30 de setembre de 1992, per la qual s'atorguen ajuts a lectors de català en universitats estrangeres per al curs 1992-93.
Es modifica l'apartat 6 de la disposició transitòria vuitena del Decret legislatiu 1/2005, del 26 de juliol, pel qual s'aprova el text refós de la Llei d'urbanisme, que queda redactat de la manera següent:
La manca de publicació prèvia de les normes urbanístiques dels instruments de planejament urbanístic aprovats definitivament per l'Administració de la Generalitat abans de l'entrada en vigor de la Llei 2/2002 no és motiu de nul·litat de ple dret de les disposicions i els actes d'aplicació que s'hagin dictat a l'empara de llur aprovació definitiva, sempre que s'hagi publicat l'anunci de l'aprovació dels esmentats instruments.
La publicació en el DOGC de les normes urbanístiques dels instruments de planejament urbanístic aprovats definitivament abans de l'entrada en vigor de la Llei 2/2002 valida la tramitació i l'aprovació de les disposicions i els actes d'aplicació que s'hagin dictat a l'empara de llur aprovació definitiva i els dóna eficàcia plena des de la data de publicació en el DOGC de l'anunci de l'aprovació definitiva dels esmentats instruments".
Es modifica la rúbrica del capítol II del títol II de la Llei 15/1997, del 24 de desembre, de taxes i preus públics de la Generalitat de Catalunya, que queda redactada de la manera següent:
"Taxa per la publicació d'anuncis en el DOGC, gestionat per l'Entitat Autònoma del Diari Oficial i de Publicacions de la Generalitat de Catalunya".
Es modifica el text de l'article 52 de la Llei 15/1997, que queda redactat de la manera següent:
"Constitueix el fet imposable de la taxa la publicació d'anuncis a l'edició digital del Diari Oficial de la Generalitat de Catalunya (DOGC)".
Es modifica el text de l'article 53 de la Llei 15/1997, que queda redactat de la manera següent:
"És subjecte passiu de la taxa la persona física o jurídica que sol·licita la publicació d'anuncis al DOGC".
La publicació dels acords d'aprovació definitiva dels instruments de planejament urbanístic que, d'acord amb la legislació aplicable, s'hagi d'efectuar en el Diari Oficial de la Generalitat de Catalunya, a efectes de llur executivitat, ha d'incloure, com a annex a l'edicte corresponent, el text de les normes urbanístiques i ha de proporcionar un enllaç al Registre de planejament urbanístic de Catalunya que permeti la consulta telemàtica i immediata del contingut dels documents que conformen el pla, amb plena garantia de llur autenticitat i integritat.
Les quotes de la taxa per la publicació d'anuncis i edictes en el DOGC, i els supòsits d'exempció de pagament, s'estableixen en la legislació sobre taxes i preus públics de la Generalitat.
Les actualitzacions de les quotes les estableixen, si s'escau, les lleis de pressupostos de la Generalitat.
Les quotes de la taxa per la publicació d'anuncis en el DOGC són les que estableix la Llei 15/1997, del 24 de desembre, de taxes i preus públics de la Generalitat de Catalunya, amb les actualitzacions que estableixin, si s'escau, les lleis de pressupostos de la Generalitat.
Queden exempts del pagament de la taxa per la publicació d'anuncis en el DOGC els edictes i els anuncis de jutjats i tribunals, si la inserció s'ordena d'ofici o si ho disposa la legislació sobre assistència jurídica gratuïta o qualsevol altra normativa aplicable.
La Llei 16/1990, de 13 de juliol, sobre el règim especial d'era Val d'Aran, estableix al seu article 20.3 que la Generalitat de Catalunya ha de cedir al Consell General d'Aran competències i serveis sobre diverses matèries, entre les quals hi ha la relativa a la sanitat.
El Ple de la Comissió de Govern Generalitat-Consell General d'Aran, en data 5 de desembre de 2000, ha adoptat un acord sobre el traspàs de competències en matèria de sanitat, de conformitat amb el procediment que preveu el Decret 275/1991, d'11 de desembre, pel qual es despleguen la composició, l'organització i el funcionament de la Comissió esmentada, modificat pel Decret 70/2000, de 8 de febrer.
A proposta dels consellers de Governació i Relacions Institucionals i de Sanitat i Seguretat Social, i d'acord amb el Govern,
S'aprova l'acord de transferències de l'Administració de la Generalitat al Consell General d'Aran en matèria de sanitat, adoptat pel Ple de la Comissió de Govern Generalitat-Consell General d'Aran en la sessió de 5 de desembre de 2000.
Es transfereix al Consell General d'Aran la gestió del transport sanitari no assistit del sistema sanitari públic que té el seu origen dins l'àmbit territorial d'era Val d'Aran, independentment de la seva destinació.
La prestació de serveis de transport sanitari a era Val d'Aran es regirà per la normativa vigent en aquesta matèria a tot Catalunya, i s'ajustarà als estàndards de qualitat que han de complir les entitats prestadores de serveis de transport sanitari establerts a l'Ordre de 23 de juliol de 1997 (DOGC núm. 2446, d'1.8.1997) i a la normativa complementària.
El Consell General d'Aran col·laborarà amb el Departament de Sanitat i Seguretat Social i organismes que en depenen en la prestació d'altres serveis de transport sanitari en els termes que es determinin mitjançant conveni.
La dotació econòmica anual de les transferències objecte d'aquest Decret es fixa en la quantitat de 44.000.000 de pessetes (264.445,32 euros).
Aquesta dotació s'actualitzarà per a cada exercici, d'acord amb l'increment que s'estableixi oficialment en l'índex de preus al consum.
Qualsevol modificació de la regulació del transport sanitari que tingui una incidència en el cost del servei traspassat serà objecte d'avaluació per a la determinació de la dotació econòmica prevista a l'article 3 d'aquest Decret.
Es crea una Comissió Mixta de seguiment presidida pel director general de Relacions amb el Parlament i formada per tres representants del Departament de Sanitat i Seguretat Social i tres representants del Consell General d'Aran, amb la funció de vetllar pel seguiment de les disposicions d'aquest Decret i el seu correcte compliment.
El règim de funcionament d'aquesta Comissió es determinarà de mutu acord, preveient que haurà de ser convocada quan alguna de les parts ho sol·liciti.
—1 Aquest Decret entrarà en vigor l'1 de gener de 2001.
—2 Es faculta el conseller de Sanitat i Seguretat Social per al desplegament i l'execució d'aquest Decret.
Barcelona, 27 de desembre de 2000
Conseller de Governació i Relacions Institucionals
Conseller de Sanitat i Seguretat Social
Per Decret 178/2003, de 8 de juliol (DOGC núm. 3935, de 29.7.2003), es va aprovar l'acord de traspàs de competències de la Generalitat al Consell General d'Aran en matèria de formació ocupacional en l'àmbit de l'Escola d'Hoteleria de Les.
Atès que el Ple de la Comissió Govern de la Generalitat-Consell General de la Val d'Aran, en la sessió del dia 8 de març de 2005 ha adoptat l'acord de deixar sense efectes l'acord de traspàs de competències i serveis en matèria de formació ocupacional en l'àmbit de l'Escola d'Hoteleria de Les, amb excepció de l'edifici destinat al parc de bombers que continuarà transferit al Consell General d'Aran;
A proposta dels consellers de Governació i Administracions Públiques i de Treball i Indústria i d'acord amb el Govern de la Generalitat,
Es deixa sense efectes el Decret 178/2003, de 8 de juliol, de transferència de competències de la Generalitat de Catalunya al Consell General d'Aran en matèria de formació ocupacional en l'àmbit de l'Escola d'Hoteleria ubicada a Les, amb l'excepció del punt 1.2 de l'Annex, que estableix la subrogació del Consell General d'Aran en els drets i les obligacions derivades de l'Acord subscrit entre el aleshores Departament de Treball i l'Ajuntament de Les, de 23 de febrer de 1987, relatiu a la cessió d'ús temporal de l'edifici de la Residència de Les per destinar-lo a parc de bombers.
Aquest Decret entrarà en vigor l'endemà de la seva publicació al Diari Oficial de la Generalitat de Catalunyaa.
Conseller de Treball i Indústria
La Llei 16/1990, de 13 de juliol, sobre el règim especial d'Era Val d'Aran, estableix a l'article 20.3 que la Generalitat de Catalunya ha de cedir al Conselh Generau d'Aran competències i serveis sobre diverses matèries, entre les quals figuren la cultura i la protecció, conservació i administració del seu patrimoni històric i artístic.
Els símbols representatius dels ens locals constitueixen una de les manifestacions de la identitat i la cultura d'un poble, l'origen dels quals es troba en la necessitat dels pobles de distingir-se amb un senyal propi.
De conformitat amb el que estableix la disposició addicional segona de la Llei 16/1990, de 13 de juliol, sobre el règim especial d'Era Val d'Aran, el Conselh Generau d'Aran ha sol·licitat a la Generalitat de Catalunya la transferència de competències en matèria d'oficialització dels símbols dels ens locals.
El Ple de la Comissió Govern de la Generalitat-Conselh Generau d'Aran, en data 11 de desembre de 2002, ha adoptat un acord sobre el traspàs de competències en matèria de símbols dels ens locals.
A proposta del conseller de Governació i Relacions Institucionals i d'acord amb el Govern,
S'aprova l'acord de transferència de competències de la Generalitat de Catalunya al Conselh Generau d'Aran en matèria de símbols dels ens locals, adoptat pel Ple de la Comissió Govern de la Generalitat-Conselh Generau d'Aran en la sessió d'11 de desembre de 2002.
2.1 Es traspassen al Conselh Generau d'Aran les competències que corresponen al Govern de la Generalitat en relació amb l'oficialització dels símbols dels ens locals del seu àmbit territorial d'acord amb el que preveu la Llei 8/1987, de 15 d'abril, municipal i de règim local de Catalunya i el Decret 263/1991, de 25 de novembre, d'aprovació del Reglament dels símbols dels ens locals de Catalunya.
2.2 En relació amb les competències traspassades correspon al Conselh Generau d'Aran l'exercici de les funcions següents:
a) Donar assistència als ens locals per a l'elaboració dels projectes d'escut i de bandera.
b) Emetre informe sobre els expedients d'adopció, rehabilitació, modificació o canvi dels símbols dels ens locals d'Era Val d'Aran.
c) Sol·licitar, prèviament a l'aprovació definitiva, el dictamen d'una institució o persona de reconegut prestigi i trajectòria en matèria d'heràldica i símbols locals de Catalunya.
d) Instar la inscripció dels símbols oficialitzats d'Era Val d'Aran en la secció corresponent del Registre d'entitats locals de Catalunya, sens perjudici de la seva inscripció en el Registre que a tal efecte creï el Conselh Generau d'Aran.
e) Tramitar la publicació dels símbols al DOGC.
—1 El traspàs de competències i serveis serà efectiu a partir del 2 de gener de 2003.
—2 El Departament de Governació i Relacions Institucionals trametrà al Conselh Generau d'Aran els expedients relatius als símbols dels ens locals d'Era Val d'Aran que estiguin en tramitació.
Barcelona, 24 de desembre de 2002